EkBass/fiwiki-20250220-pages-articles huggingface dataset:
Eero Herranen

Eero "EuroHoo" Herranen (s. 1983 Tampere) on tamperelainen näyttelijä, juontaja, somevaikuttaja ja yritysvalmentaja. Hän on näytellyt 2018 julkaistussa suomalaisessa draamakomediasarjassa Donna sekä 2018 ensi-iltansa saaneessa, Heikki Kujanpään ohjaamassa Suomen hauskin mies -elokuvassa. Lisäksi hän näytteli televisiosarjassa Jarin ja Karin joulutarina Rankki- roolia. Herranen on asunut lapsena ja nuorena vuosia Saksassa.Emmi Oksanen: ”Eero on oikealla korkeudella” - näin 110-senttinen ”pornokojootti” Eero hurmaa naisia Iltalehti.fi 30.5.2018. Viitattu 23.9.2020. Herranen vieraili Ina Mikkolan toimittamassa Runkkarin ystäväkirja -podcastissa vuonna 2023. == Filmografia == === Elokuvat === Vuosi Elokuva Rooli 2018 Suomen hauskin mies lyhytkasvuinen vanki 2020 Teräsleidit Eero, opiskelija 2021 Luokkakokous 3 – Sinkkuristeily sirkustaiteilija 2021 Peruna Birger Suuri 2022 Supermarsu 2 marsutaksikuski == Lähteet == == Aiheesta muualla == * Eero Herrasen kotisivut * Eero Herranen Internet Movie Databasessa (IMDb.com) Luokka:Suomalaiset näyttelijät Luokka:Vuonna 1983 syntyneet Luokka:Elävät henkilöt
Carl Anton Björnberg

Carl (Kaarle) Anton Björnberg (6. maaliskuuta 1821 Pori – 29. marraskuuta 1866 Wien) oli suomalainen Björnbergin teollisuussukuun kuulunut kauppias, liikemies ja valtiopäivämies.Yrjö Kotivuori, Ylioppilasmatrikkeli 1640–1852: Karl Anton Björnberg. Verkkojulkaisu 2005. Luettu 1.6.2019. Björnbergin vanhemmat olivat porilainen kauppias Karl Fredrik Björnberg (k. 1849) ja Anna Sofia Tamlander. Hän pääsi ylioppilaaksi Johan Vilhelm Snellmanin antamalla yksityistodistuksella 1835. Björnberg toimi kauppiaana ja liikemiehenä Porissa vuodesta 1845 alkaen ja hän omisti buldaanitehtaan, sahoja ja laivoja. Hänestä tuli Porissa Ranskan konsuliasiamies 1848 ja Lyypekin konsuli 1850. Björnberg oli porvarissäädyn valitsema Tammikuun valiokunnan jäsen 1862 ja porvarissäädyssä Porin edustaja valtiopäivillä 1863–1864. Valtiopäivillä hän oli valitsijamies ja pankkivaliokunnan ja säädyn suuren lähetystön jäsen. Björnberg kuoli marraskuussa 1866 ollessaan matkalla Wienissä.Tammikuun valiokunta. Muistoja Suomen valtiollisen kevään ajoilta. Kyläkirjaston Kuvalehti, 1.1.1902, no. 1, ss. 1-5, s. 8. Björnberg perusti yhdessä K. J. Lönegrenin ja Isaac Carström & Co:n kanssa Poriin Baijerilaisen olutpanimon sekä Porin konepajan. Hän osallistui Pohjanmaan Höyrylaivaosakeyhtiön siirtoon Turusta Poriin ja oli yhtiön johtokunnan jäsenenä. Björnberg oli 1850-luvulla jäsenenä komiteassa, jonka tehtävänä oli edistää Suomen kauppaa ja merenkulkua.Carl Anton Björnberg (1821-1866), Satakunnan museo, Merkittäviä porilaisia Björnbergin veli oli porilainen kauppias, pankinjohtaja ja Espanjan varakonsuli Claes Fredrik Björnberg (1830–1888). ==Lähteet== Luokka:Suomalaiset kauppiaat Luokka:Suomalaiset liikemiehet Luokka:Suomen suuriruhtinaskunnan porvarissäädyn valtiopäivämiehet Luokka:Tammikuun valiokunta Luokka:Vuonna 1821 syntyneet Luokka:Vuonna 1866 kuolleet
Valgansikloviiri

Valgansikloviiri (C14H22N6O5) on nukleosidianalogeihin kuuluva orgaaninen yhdiste. Yhdistettä käytetään lääketieteessä sytomegalovirusinfektioiden hoitoon. Valgansikloviiri kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Rakenteeltaan valgansikloviiri on valiinin ja gansikloviirin esteri. Yhdiste on aihiolääke, joka hydrolysoituu ihmiselimistössä gansikloviiriksi. Gansikloviiri estää sytomegalovirusten DNA- polymeraasientsyymiä, jolloin viruksen jakautuminen estyy. Toisin kuin gansikloviiriä, valgansikloviiriä voidaan annostella tablettina sen paremman biosaatavuuden vuoksi. Valgansikloviiriä käytetään sytomegalovirusten aiheuttamien verkkokalvontulehdusten hoitamiseen erityisesti potilailla, joiden immuunipuolustus on heikentynyt esimerkiksi HIV-infektion takia.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Tyypillisiä valgansikloviirin aiheuttamia haittavaikutuksia voivat olla huonovointisuus, pääkipu, ihottuma ja luuydintoksisuudesta aiheutuva anemia. Valgansikloviiri saattaa olla karsinogeenista. ==Lähteet== Luokka:Viruslääkkeet Luokka:WHO:n tärkeimmät lääkkeet
Vuoristo-Armenian tasavalta

Vuoristo-Armenian tasavalta oli bolševikkivastainen valtio, johon kuului nykyisen Armenian provinssit Vajots' Dzor ja Sjunik sekä alueita Azerbaidžanista. Tasavallan perusti Gargein Nzhdehin johtama Armenian vallankumouksellinen liitto helmikuun kansannousun kukistamisen jälkeen huhtikuussa 1921. Mikään valtio ei tunnustanut Vuoristo-Armenian itsenäisyyttä. ==Julistus== Armenian vallankumouksellinen liitto aloitti 18. helmikuuta 1921 Jerevanissa neuvostovastaisen kapinan. Se piti hallussaan Jerevania ja sen ympäristöä noin 42 päivää. 26. helmikuuta 1921 Vuoristo- Armenian tasavalta julistettiin itsenäiseksi. 21. huhtikuuta 1921 kapinan johtajat pakenivat Sjunikiin. ==Politiikka== Valtion pääkaupungiksi tuli Gorisin kaupunki, ja sen pääministeriksi ja puolustusministeriksi tuli Garegin Nzhdeh. Heinäkuussa Simon Vratsian otti pääministerin paikan. Huhtikuussa ja heinäkuussa hyökkäsi Sjunikiin pohjoisesta ja idästä. Kuukausia kestäneiden taisteluiden jälkeen Vuoristo-Armenia antautui heinäkuussa 1921. Luokka:Historialliset valtiot
FC VSS Košice

Football Club VSS Košice oli jalkapalloseura Košicen kaupungista. VSS pelasi viimisen kerran kaudella 2016–2017, jolloin se voitti Slovakian toiseksi korkeimman sarjatason 2. Ligan. Seura kuitenkin lopetti toimintansa 27. heinäkuuta 2017. Košice voitti Slovakian mestaruuden kahdesti. Mestaruudet ovat vuosilta 1997 ja 1998. Slovenský Pohárin se voitti 1973, 1980, 1993, 2009 ja 2014. Seura perustettiin vuonna 1952 nimellä Spartak VSS Košice. Seura vaihtoi historiansa aikana monta kerta nimeään. 2005 seura otti käyttöönsä nimen MFK Košice. 2015 se otti käyttöön viimeisimmän nimensä. ==Lähteet== Luokka:Slovakialaiset jalkapalloseurat Luokka:Vuonna 1952 perustetut urheiluseurat Luokka:Košicen urheilu
Kerttu Varjo

Kerttu Aleksandra Varjo (4. toukokuuta 1910 Turku – 18. tammikuuta 2006) oli suomalainen nuorisotyön uranuurtaja. Hän sai opetusneuvoksen arvonimen vuonna 1970. Kerttu Varjo opiskeli yliopistossa kieliä ja valmistui filosofian maisteriksi aikomuksenaan ryhtyä oppikoulun opettajaksi. Hän sai kuitenkin paikan Raittiuden Ystävät -yhdistyksen varhaisnuorisosihteerinä ja kiinnostui nuorisotyöstä, jossa hän sanoi olevansa itseoppinut. Varjo toimi Nuorten Talkoot -yhdistyksen yleissihteerinä sen perustamisesta 1941 alkaen ja sitten toiminnanjohtajana 1945–1947. Sotien jälkeen Varjo toimi Nuoriso-ohjaaja- lehden toimitussihteerinä, Yhteiskunnallisen korkeakoulun nuorisotyömenetelmäopin opettajana ja sitten 1960-luvun keskivaiheilta alkaen Tampereen yliopiston nuorisotyön opetusjaoston lehtorina. Kerttu Varjo toimi myös Suomen Partiotyttöjärjestön koulutus- ja johtotehtävissä 1939–1962 sekä monien nuorisotyötä sivuavien työryhmien jäsenenä ja järjestöjen hallintotehtävissä. ==Teoksia== *Virkistysohjelma järjestön tilaisuuksissa. Marttaliitto, 1954. *Kas näin... : leikki- ja askartelukirja. Toim. yhdessä Into Harjun kanssa, kuv. Eeli Jaatinen. Suomen opettajain raittiusliitto, 1956. *Ongelmakirja. Toim. yhdessä Reijo Ahtokarin ja Keijo Voudinmäen kanssa. Otava, 1958. *Seuraleikkikirja . Toim. yhdessä Reijo Ahtokarin ja Keijo Voudinmäen kanssa. Otava, 1958. *Meidän sakin leikkikirja, kuv. Unto Jäsberg. Otava, 1959. *Koulutusopas : Vihjeitä erityisesti nuorisotyön koulutusta järjestäville. Otava, 1967. *Nuorten talkoot : Suomen nuorison työliikkeen historiikki 1940–1948. Suomen kulttuurirahasto, 1979. ISBN 951-95010-6-1. *Keko 60 v. Kuusiston raittiusseura Keko, 1988. *Raportteja eri maiden nuorisotyöjärjestelmistä ja kansainvälisestä nuorisotyöstä. Kansalaiskasvatuksen keskus,1975. ISBN 951-9093-18-4. == Lähteet == Luokka:Suomalaiset järjestöjohtajat Luokka:Suomalaiset nuorisotyöntekijät Luokka:Suomalaiset tietokirjailijat Luokka:Vuonna 1910 syntyneet Luokka:Vuonna 2006 kuolleet Luokka:Suomalaiset opettajat
Pascal Siakam

Pascal Siakam (s. 2. huhtikuuta 1994 Douala) on kamerunilainen koripalloilija, pelipaikaltaan iso laitahyökkääjä. Hän on pelannut NBA:ssa vuodesta 2016 lähtien ja voitti vuonna 2019 Toronto Raptorsissa NBA:n mestaruuden sekä sarjan kehittyneimmän pelaajan palkinnon. NBA:n kehityssarjan mestaruuden Siakam voitti vuonna 2017, jolloin hänet valittiin myös loppuottelujen arvokkaimmaksi pelaajaksi. == Elämä ja ura == Siakam alkoi harjoitella koripalloa järjestelmällisesti vasta noin 18-vuotiaana. Hänen kolme isoveljeään saivat kaikki koripallostipendit yhdysvaltalaisiin NCAA-tason yliopistoihin. Siakamin NBA:ssa pelanneella maanmiehellä Luc Mbah a Moutella oli suuri vaikutus Siakamin koripallouran aloittamiseen.http://www.espn.com/nba/story/_/id/23396205/nba-pascal- siakam-6000-mile-journey-raptors-stardom Siakam pelasi yliopistokoripalloa New Mexicon osavaltionyliopiston joukkueessa vuosina 2014–2016. Hän oli kummallakin yliopistokaudellaan konferenssinsa eliittiä ja valittiin vuonna 2016 sen parhaaksi pelaajaksi.College Basketball at Sports-Reference.com Toronto Raptors varasi Siakamin NBA:han 27. vuorolla vuoden 2016 varaustilaisuudessa. Siakam teki Raptorsin kanssa 2+2-vuotisen tulokassopimuksen, jonka optiovuodet olivat joukkueen päätettävissä.https://www.nba.com/raptors/press-releases/rapssignpoeltlsiakam Keväällä 2017 Siakam liikkui paljon Raptorsin ja sen kehityssarjajoukkue Raptors 905:n välillä. 905:ssä Siakam voitti kyseisenä keväänä D-Leaguen mestaruuden ja valittiin loppuotteluiden arvokkaimmaksi pelaajaksihttps://gleague.nba.com/news/jerry-stackhouse-raptors-905-2017-nba- dleague-championship/ .https://www.sportsnet.ca/basketball/nba/pascal-siakam- toronto-raptors-nba-career/Basketball-Reference.com Kaudella 2018–2019 Raptors ylsi ensimmäisen kerran NBA:n loppuotteluihin, joista ensimmäisessä Siakam heitti 32 pistettä. Hän oli ensimmäinen vähintään 30 pistettä ensimmäisessä finaaliottelussaan heittänyt pelaaja sitten Michael Jordanin vuoden 1991 suorituksen.https://www.hs.fi/urheilu/art-2000006127805.html Raptors voitti lopulta NBA:n mestaruuden 4–2-otteluvoitoin. Siakam heitti mestaruuden ratkaisseessa ottelussa 26 pistettä.https://www.is.fi/nba/art-2000006141968.html Hänet valittiin kauden päätteeksi kauden kehittyneimmäksi pelaajaksihttps://www.is.fi/nba/art-2000006153164.html. Siakam vaihdettiin NBA-seura Indiana Pacersiin tammikuussa 2024. == Lähteet == * Pascal Siakam Stats Basketball-Reference.com * Pascal Siakam G-League Stats Basketball- Reference.com * Pascal Siakam College Stats College Basketball at Sports- Reference.com * Profiili New Mexico State Athletics === Viitteet === == Aiheesta muualla == * Profiili NBA Luokka:Kamerunilaiset koripalloilijat Luokka:Vuonna 1994 syntyneet Luokka:Elävät henkilöt
Tulikellukka

Tulikellukka (Geum coccineum) on maavarsien ja rönsyjen avulla leviävä monivuotinen ruohovartinen kasvi. Se kasvaa mättäinä, osa liuskoittuneista tummanvihreistä lehdistä säilyy yli talven. Tulikellukkaa käytetään monivuotisena koristekasvina eli perennana. == Lähteet == Luokka:Kellukat
Isaac Carström

Isaac (Isak) Carström (2. kesäkuuta 1818 Oulu – 15. tammikuuta 1892 Pori) oli suomalainen Porissa vaikuttanut kauppias, laivanvarustaja ja teollisuudenharjoittaja.Yrjö Kotivuori, Ylioppilasmatrikkeli 1640–1852: Isak Carström. Verkkojulkaisu 2005. Luettu 1.6.2019. Carströmin vanhemmat olivat Isak Carström (k. 1838) ja hänen ensimmäinen puolisonsa Katarina Montin. Carströmin isä oli toiminut Oulussa kauppiaana ja raatimiehenä ja myöhemmin hän omisti maatilan Nakkilan Anolassa. Nuorempi Carström kävi Turun triviaalikoulua ja pääsi ylioppilaaksi 1838. Carström toimi kauppiaana Porissa 1840–1887. Hän perusti J. E. Wahlgrenin kanssa kauppaliikkeen Isaac Carström & Co. Liikkeellä oli 1863 koko Suomen neljänneksi suurin kauppalaivasto ja se omisti 40 prosenttia Porin laivoista. Carström osti porilaisten kauppiaiden W. Rosenlewin ja J. G. Holmbergin kanssa Hämeenkyrön Susikosken sahan vuonna 1853 ja Isaac Carström & Co oli samana vuonna mukana perustamassa Poriin baijerilaista olutpanimoa sekä tiilitehdasta jossa toisena osakkaana oli ruukuntekijä Robert Rosendahl. Vuonna 1861 Isaac Carström oli mukana perustamassa Isonsannan höyrysahaa. Hän oli perustajaosakkaana myös Reposaaren laivaveistämössä. Vuonna 1866 Isonsannan höyrysahan konkurssin seurauksena Carström ja hänen yhtiökumppaninsa Wahlgren joutuivat vararikkoon. Isaac Carlström (1818-1892), Satakunnan museo, Merkittäviä porilaisia ==Lähteet== Luokka:Suomalaiset kauppiaat Luokka:Suomalaiset liikemiehet Luokka:Vuonna 1818 syntyneet Luokka:Vuonna 1892 kuolleet
FK Radnički Niš

Fudbalski klub Radnički () eli FK Radnički Niš on jalkapalloseura Nišin kaupungista. Seura pelaa kaudella 2021–22 Serbian korkeimmalla sarjatasolla Serbian Superliigassa. Radnički on pelannut useita kertoja Euroopan sisäisissä kilpailuissa ollen parhaimmillaan välierissä UEFA-cupin kaudella 1981–1982. ==Lähteet== Luokka:Serbialaiset jalkapalloseurat Luokka:Vuonna 1923 perustetut urheiluseurat
Carl Johan Borg

Carl Johan Borg (1824 Kokkola – 3. huhtikuuta 1883 Pori) oli suomalainen Porissa vaikuttanut sahatavarakauppias, laivanvarustaja ja teollisuudenharjoittaja.Carl Johan Borg (1824-1883), Satakunnan museo, Merkittäviä porilaisia Borgin kuolinilmoitus, Björneborgs Tidning 04.04.1883, nro 26, s. 1, Kansalliskirjaston digitaaliset aineistot Borg oli alun perin apteekkialalla ja toimi proviisorina mutta hän ryhtyi kauppiaaksi 1849 ja meni 1855 naimisiin liikemies August Wilhelm Björkmanin tyttären Johanna Charlotta Björkmanin kanssa. Hän osti osuuksia porilaisista laivoista ja oli perustamassa 1856 Suodenniemen sahaa yhdessä kauppiaiden F. Palmgrenin ja A. G. Hagnerin kanssa. Borg oli 1850-luvulla yksi Porin merkittävimpiä sahatavarakauppiaita ja hänen aloitteestaan Satakunnan sahalaitoksia alettiin siirtää sisämaasta rannikolle. Borg johti Porin ensimmäisen höyrysahan perustamista Isonsannan saarelle vuonna 1861 ja hän käynnisti myös puutavaran uiton Kokemäenjoessa Gustaf Tigerstedtin suunnitelman pohjalta. Borg joutui vararikkoon vuonna 1866 Isonsannan Höyrysahaosakeyhtiön konkurssin yhteydessä. ==Lähteet== Luokka:Suomalaiset kauppiaat Luokka:Suomalaiset liikemiehet Luokka:Vuonna 1824 syntyneet Luokka:Vuonna 1883 kuolleet
OnePlus 7

OnePlus 7 on OnePlussan 14. toukokuuta 2019 julkaisema Android-pohjainen älypuhelin. Se on OnePlus 6 -sarjan seuraaja. == Julkistus == OnePlus 7, OnePlus 7 Pro ja OnePlus 7 Pro 5G julkaistiin 14. toukokuuta 2019. Vaihtoehtoina ovat 6 gigatavun keskusmuistilla ja 128 gigatavun tallennustilalla tai 8 gigatavun keskusmuistilla ja 256 gigatavun tallennustilalla varustetut mallit. OnePlus 7 tuli maailmanlaajuisesti myyntiin vain yhdellä värillä: Mirror Gray. Kiinassa ja Intiassa puhelimen väriksi voi valita myös punaisen. == Muuta == OnePlus 7 -sarjassa ei nähdä 6-sarjan tuttuun tapaan perinteistä kuulokeliitäntää tai mukana tulevaa kuulokeliitäntä-adapteria. Puhelimessa on vain USB-C-liitäntä, joka tukee Fast Charge -pikalatausteknologiaa. Fast Charge antaa valmistajan mukaan 20 watin (5 V · 4 A) tehon. Lukitusnäytön avausvaihtoehtoina on perinteisten tapojen lisäksi näytön alaosassa oleva sormenjälkitunnistin ja kasvontunnistus. == Pakkaus == Pakkaus sisältäähttps://www.oneplus.com/fi/oneplus-7 * OnePlus 7 * Fast Charge (USB-C) -kaapeli * Fast Charge -laturi * Pikaopas * OnePlus- tarroja * Suojakuori * Näytönsuojakalvo (valmiiksi kiinnitetty) * SIM- korttityökalu == Lähteet == Luokka:Android-pohjaiset laitteet Luokka:Viihde- elektroniikka Luokka:Kosketusnäytölliset älypuhelimet 7 Luokka:Vuoden 2019 matkapuhelimet
Lactobacillus acidophilus

Lactobacillus acidophilus on Lactobacillaceae-heimoon kuuluva homofermentoituva ja grampositiivinen sauvabakteeri. Se on eristetty ihmisestä ja kuvailtu ensi kerran vuonna 1970 Pohjois-Carolinan osavaltionyliopistossa. L. acidophilus kuuluu emättimen luonnolliseen mikrobistoon. Sen tehtävä siellä on hajottaa solujen glykogeenia maitohapoksi. Maitohappo pitää emättimen pH- arvon normaalin matalana. == Ulkonäkö ja koko == L. acidophilus NCFM-kannan bakteerit ovat kooltaan noin 1,99 mikrometriä. == Levinneisyys ja elinympäristö == Laji on mikroaerofiilinen, joten se ei siedä kovin hapekkaita olosuhteita. L. acidophiluksen optimaalinen kasvulämpötila on noin 37–40 celsiusastetta ja pH-arvo 4,40–4,81. Bakteeri elää normaalisti ihmisen ohutsuolessa, suussa ja emättimessä. == Ravinto == L. acidophilus-bakteerit käyttävät ravinnokseen muun muassa kalsiumkarbonaattia, glukoosimonohydraattia ja inuliinia. == Terveysvaikutukset ja käyttö == Vuonna 2003 Yhdysvalloissa tehdyn tutkimuksen mukaan Lactobacillus acidophilus-bakteerit hillitsevät ripulia aiheuttavan Escherichia coli-bakteerin vaikutuksia. Food and Drug Administration ei ole kuitekaan hyväksynyt L. acidophilus-bakteerin lääkinnällistä käyttöä. Lactobacillus acidophilus lisää myös maidon pilkkomiseen tarvittavan laktaasientsyymin tuotantoa, minkä vuoksi se soveltuu laktoosi-intoleranssin aiheuttamien oireiden lievittämiseen. Vuonna 1994 tehdyssä pienessä tutkimuksessa havaittiin, että yhdeksällä kymmenestä laktoosi-intolerantikosta vähenivät oireet, kun he nauttivat maidon kanssa L. acidophilus-kanta NCFM:ää. Vuonna 1995 toteutetussa pienessä tutkimuksessa L. acidophilus-kanta Rosell 52:aa käytettäessä maitotuotteiden kanssa, Rosell 52 yhdessä Lactobacillus rhamnosus-kanta Rosell-11:n kanssa vähensivät kahden kolmesta laktoosi-intolerantikon oireita. Lactobacillus acidophilus on fytonomi Birgit Stenroosin mukaan tärkeä ihmisen terveyden kannalta myös siksi, että se vähentää kolesterolin imeytymistä. Ihmisperäiset L. acidophilus-kannat, kuten NCFM tehoavat ihmiseen paremmin kuin naudoista saatavat kannat. Suurin osa markkinoiden maitohappobakteereista on kuitenkin nautaperäisiä kuten Rosell-52-kanta. == Lähteet == == Aiheesta muualla == *Laji.fi: Lactobacillus acidophilus *ITIS: Lactobacillus acidophilus *UniProt: Taxonomy - Lactobacillus acidophilus *Mayo clinic: Acidophilus Luokka:Firmicutes Luokka:Grampositiiviset bakteerit
Hennapensas

Hennapensas (Lawsonia inermis) on Aasiassa, Australiassa ja Pohjois-Afrikassa kasvava pieni pensas. Sen lehdistä saadaan punaruskeaa väriainetta hennaa. Hennapensaan lehdet sisältävät lawsonia (2-hydroksi-1,4-naftokinoni, C10H6O3), joka on hennan sisältämä värimolekyyli. Kasvilla on pienet, vastakkain kasvavat lehdet ja valkeat tai punaiset kukat. == Lähteet == == Aiheesta muualla == *Incihaku: Henna, luonnon henna, hennapensas (Lawsonia inermis) *ITIS: Lawsonia inermis *United States Department of Agriculture (USDA): Lawsonia inermis *Flora of Pakistan: Lawsonia inermis *Centre for Agriculture and Biosciences International (CABI): Lawsonia inermis (Egyptian privet) *Dr. Duke's Phytochemical and Ethnobotanical Databases: Lawsonia inermis *Global Biodiversity Information Facility (GBIF): Lawsonia inermis *Plant List: Lawsonia inermis Luokka:Rantakukkakasvit
Kiinankeltakärhö

Kiinankeltakärhö (Clematis tangutica) on kukkiva köynnös. Sillä on pienet, kirkkaanvihreät lehdet ja 4 cm pitkät kellomaiset kukat. Kiinankeltakärhö on kotoisin Aasian keskiosista. Se kasvaa metsissä, vuorenrinteillä ja jokilaaksoissa Kiinan keski- ja pohjoisosissa. Kiinankeltakärhö kukkii runsaasti ja pitkään, heinäkuun alusta lokakuuhun. Sitä on kasvatettu Suomessa koristekasvina 1940-luvulta asti. == Lähteet == == Aiheesta muualla == *ITIS: Clematis tangutica *United States Department of Agriculture (USDA): Clematis tangutica *Flora of China: Clematis tangutica Luokka:Kärhöt
Rantalemmikki

Rantalemmikki (Myosotis laxa) on lemmikkien (Myosotis) sukuun kuuluva yksi- tai kaksivuotinen ruohovartinen kasvilaji. Se kasvaa kosteilla paikoilla samoin kuin sukulaisensa luhtalemmikki; ne voi erottaa siitä, että rantalemmikillä on pienemmät kukat. Rantalemmikkiä tavataan lähes koko pohjoisella pallonpuoliskolla; Euroopassa, Amerikassa ja Aasiassa on omat alalajinsa. == Lähteet == == Aiheesta muualla == * Laji.fi: Rantalemmikki (Myosotis laxa) * United States Department of Agriculture (USDA): Myosotis laxa Luokka:Lemmikit
OnePlus 7 Pro

OnePlus 7 Pro on OnePlussan 14. toukokuuta 2019 julkaisema Android-pohjainen älypuhelin. Se on OnePlus 6T:n seuraaja. == Julkistus == OnePlus 7, OnePlus 7 Pro ja OnePlus 7 Pro 5G julkaistiin 14. toukokuuta 2019. Vaihtoehtoina ovat 6 gigatavun keskusmuistilla ja 128 gigatavun tallennustilalla, 8 gigatavun keskusmuistilla ja 256 gigatavun tallennustilalla tai 12 gigatavun keskusmuitilla ja 256 gigatavun tallennustilalla olevat mallit. == Ominaisuuksia == OnePlus 7 Pron erikoisuutena on puhelimen rungon sisälle sijoitettu motorisoitu etukamera, joka ponnahtaa tarvittaessa laitteen sisältä. Siinä on 16 megapikselin Sony IMX 471 -kenno. Puhelimen takana on kolmoiskamera, jossa on 48, 8 ja 16 megapikselin kennot. OnePlus 7 Prohon ei kuulu OnePlus 6T:n tapaan perinteistä 3,5 millimetrin kuulokeliitäntää, vaan puhelimessa on pelkästään Warp Charge -pikalatausteknologiaa hyödyntävä USB Type C -liitäntä. Warp Charge antaa valmistajan mukaan 30 watin lataustehon. Puhelimen lukituksen avausvaihtoehtoina on näytön alla oleva sormenjälkitunnistin ja kasvojen tunnistus. == Muuta == Suomessa OnePlus 7 Prota myy Elisa, Telia, DNA ja Verkkokauppa.com. Puhelimen tärkeimpiä kilpailijoita ovat Samsung Galaxy S10, Huawei P30 Pro, Google Pixel 3a ja Google Pixel 3XL. == Pakkaus == Pakkaus sisältää: • OnePlus 7 Pro • Warp Charge 30W -laturi • Warp Charge (USB-C) -kaapeli • Pikaopas • Oneplus tarroja • Suojakuori • Näytönsuojakalvo (valmiiksi kiinnitetty) • SIM-korttityökalu == Katso myös == * OnePlus * OnePlus 7 == Lähteet == == Aiheesta muualla == * OnePlus 7 Pro OnePlussan sivuilla Luokka:Android-pohjaiset laitteet Luokka:Viihde-elektroniikka 7 Pro Luokka:Vuoden 2019 matkapuhelimet
Dave

Dave on Gary Rossin käsikirjoittama ja Ivan Reitmanin ohjaama yhdysvaltalainen komediaelokuva vuodelta 1993. Siinä Kevin Kline esittää Yhdysvaltojen presidentin kaksoisolentoa, joka skandaalin välttämiseksi löydetään näyttelemään presidenttiä tämän saatua sydänkohtauksen sihteerinsä kanssa muhinoidessaan. Kline tietenkin esittää myös presidentin roolin, ja tämän vaimoa näyttelee Sigourney Weaver. Ilkeän kansliapäällikön roolissa on Frank Langella. == Vastaanotto == Gary Ross oli käsikirjoituksestaan Oscar- ehdokkaana ja Kevin Kline pääroolistaan Golden Globe -ehdokkaana. Helsingin Sanomien Helena Ylänen kirjoitti Daven olevan hyvin onnistuneesti toteutettu ja tarkasti ohjattu hyväntuulinen komedia, jonka käsikirjoitus kulkee hyvin ja näyttelijät ovat hyvässä vedossa. Video-oppaassa vuodelta 1994 Bello Romano antoi elokuvalle neljä tähteä viidestä ja sanoi vanhahtavan komedian toimivan mehevästi epäuskottavasta lähtökohdastaan huolimatta. == Lähteet == Luokka:Vuoden 1993 yhdysvaltalaiset elokuvat Luokka:Yhdysvaltalaiset komediaelokuvat Luokka:Ivan Reitmanin ohjaamat elokuvat
Texarkana (Texas)

Texarkana on kaupunki Bowien piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 36 411. Texarkana muodostaa kaksoiskaupungin Arkansasin osavaltioon kuuluvan samannimisen kaupungin kanssa. Texarkana kuuluu Ark-La-Texin alueeseen. ==Kuvia kaupungista== Tiedosto:Texarkana TX water tower.png|Texarkanan vesitorni. Tiedosto:Amtrak station in Texarkana IMG 6437.jpg|Amtrak -rautatieasema. Tiedosto:Sullivan Performing Arts Center in Texarkana, TX IMG 6364.jpg|Sullivan Performing Arts Center. ==Lähteet== == Aiheesta muualla == Luokka:Texasin kaupungit
Jonnakaisa Risto

Jonnakaisa Risto (s. 1990 Joensuu) on suomalainen näyttelijä. Hän valmistui Teatterikorkeakoulusta teatteritaiteen maisteriksi vuonna 2018. Hän on näytellyt muun muassa Kansallisteatterissa, Riihimäen teatterissa ja Vaurioteatterissa, joista viimeksi mainitun hän perusti vuonna 2018 Henna Sormusen kanssa. Risto esiintyy myös Saimaan Teatterissa ja toimii Saimaan Teatteri ry:n puheenjohtajana. Risto on esiintynyt KOM-teatterissa järjestetyssä ”Lintuja Savossa” -nimisessä konsertissa yhdessä Kaj Chydeniuksen kanssa. Suomen arvostelijain liitto myönsi Ristolle Kritiikin Kannukset -palkinnon huhtikuussa 2023 Kansallisteatterin ohjelmistoon kuuluneesta "Korhosen muotokuva" -nykynukketeatteriesityksestä. Hän oli kolmas tämän 1960-luvun alusta jaetun palkinnon saanut näyttelijä ja ensimmäinen naisnäyttelijä. == Lähteet == * https://www.nayttelijaliitto.fi/nayttelijahaku/profiili/?E*num=552353 * https://kansallisteatteri.fi/uutinen/maunulalainen-paivakirja-on-esitys- lahioyhteison-julkisista-muistiinpanoista/ * https://www.uniarts.fi/sites/default/files/taideyliopisto%20-%20max%202018%20-%202018%2006%2006.pdf * https://vaurioteatteri.weebly.com/ * http://www.kajchydenius.fi/konsertit.html === Viitteet === Luokka:Suomalaiset näyttelijät Luokka:Vuonna 1990 syntyneet Luokka:Elävät henkilöt
Antti Peltola

Antti Peltola (s. 30. maaliskuuta 1988 Miehikkälä) on suomalainen näyttelijä. Peltola valmistui Taideyliopiston Teatterikorkeakoulusta teatteritaiteen maisteriksi 2018. Hän on näytellyt muun muassa Helsingin Kaupunginteatterissa ja Tampereen Työväen Teatterissa. Peltola on tullut tunnetuksi TV-sarjoista Munkkivuori, Sijainen, Jarin ja Karin kesäloma, Roba ja Karuselli. Peltola oli 2010-luvun lopulla mukana Sub Goes Kolinan ohjelmassa Viime viikon Antti. == Filmografia == === Elokuvat === Vuosi Elokuva Rooli 2020 The Longest Day Bookman 2019 Target - Maalitaulu Huomioliivimies 2018 Ihmisen Osa Sami 2018 Vieras - Strange Tapio 2017 Tuntematon Sotilas Kersantti Penttinen === Televisiosarjat === Vuosi TV-Sarja Rooli 2023 Onnela hipsteri 2023 Pohjoisen tähti Teemu 2022 Munkkivuori Jyke 2022 Sijainen Kalle Tenho 2021 Karuselli Juha 2020 Keihäsmatkat Jyri 2019 Roba Henri Virta 2019 Jarin ja Karin kesäloma Seriffi 2019 Tuntematon sotilas Kersantti Penttinen ==Lähteet== ==Aiheesta muualla== *Imdb *Elonet Luokka:Suomalaiset näyttelijät Luokka:Vuonna 1988 syntyneet Luokka:Elävät henkilöt
Junior Firpo

Héctor Junior Firpo Adamés, yleensä vain Junior Firpo (s. 22. elokuuta 1996 Santo Domingo, Dominikaaninen tasavalta) on Dominikaaninen jalkapalloilija. Hän edustaa Englannin mestaruussarjassa pelaavaa Leeds Unitedia ja on pelipaikaltaan vasen laitapuolustaja. == Seurajoukkueura == 1\. elokuuta 2017 harjoiteltuaan koko harjoituskauden Real Betisin edustusjoukkueen kanssa Junior teki uuden vuoteen 2021 asti ulottuvan sopimuksen.Junior amplía su contrato con el Betis hasta 2021 ED. Viitattu 2.6.2019. Hän pelasi ensimmäisen ottelunsa edustusjoukkueessa 12. helmikuuta 2018 vieraskentällä Deportivo de La Coruñaa vastaan ja tätä myötä hänestä tuli ensimmäinen dominikaanilaissyntyinen pelaaja, joka on pelannut maan pääsarjassa Primera Divisiónissa.Junior: «Cuando llegué a España, no sabía ni qué era el fútbol» El Correo de Andalucía. Viitattu 2.6.2019. Junior teki ensimmäisen maalinsa ammattilaisurallaan 17. maaliskuuta 2018 kotiottelussa Espanyolia vastaan.El Betis mira a Europa en la noche negra de Pau AS. Viitattu 2.6.2019. 19\. elokuuta 2018 Junior nostettiin pysyvästi edustusjoukkueen riveihin ja samalla hän solmi seuran kanssa uuden jatkosopimuksen vuoteen 2023 asti. Sopimukseen sisältyi 50 miljoonan euron purkupykälä.El Betis renueva a Júnior hasta 2023 y con una cláusula de 50M€ AS. Viitattu 2.6.2019. Hän pelasi kahden kauden aikana Betisissä kaikkiaan 38 Primera Divisiónin ottelua, ja teki viisi sekä syötti kuusi maalia. Eurooppa-liigassa hän pelasi neljä otteluaa. Firpo siirtyi 20 miljoonan euron siirtosummalla Barcelonaan elokuussa 2019. Hän pelasi kahden kauden aikana 24 Espanjan pääsarjaottelua, joissa hän teki kaksi ja syötti kolme maalia. Mestarien liigassa hän pelasi kymmenen ottelua. Hän pelasi neljä ottelua, mutta ei finaalia, Barcelonan voittaessa Copa del Reyn 2021. Firpo siirtyi Englannin Valioliigassa pelanneeseen Leedsiin 15 miljoonalle eurolla kesällä 2021. Hän pelasi Leedsin pääsarjavuosina 43 liigaottelua, joissa teki yhden maalin ja antoi kolme maalisyöttöä. Firpo pelasi kolme ottelua Espanjan voittaessa alle 21-vuotiaiden Euroopan- mestaruuden 2021. == Lähteet == == Aiheesta muualla == * Juniorin tilastot BDFutbol-sivustolla * Juniorin tilastot Soccerway-sivustolla Luokka:Dominikaanilaiset jalkapalloilijat Luokka:Espanjalaiset jalkapalloilijat Luokka:Vuonna 1996 syntyneet Luokka:Elävät henkilöt
India Gate

India Gate on New Delhissä sijaitseva muistomerkki, joka on omistettu vuosina 1914–1919 Brittiläisen Intian joukoissa ensimmäisessä maailmansodassa sekä kolmannessa afgaanisodassa kuolleiden sotilaiden muistoksi. == Rakenne ja suunnittelija == India Gate on malliltaan triumfikaaren mallinen monumentaaliportti, joka on rakennettu punertavasta hiekkakivestä. Portin korkeus on 42 metriä. Se sijaitsee Rajpath-bulevardin (aiemmin nimellä Kings way) itäpäässä noin kilometrin päässä Connaught Place -aukiolta. Muistomerkin on suunnitellut arkkitehti Edwin Lutyens, joka oli New Delhin pääarkkitehtina tuohon aikaan. Imperial War Graves Commission palkkasi Lutyensin ensimmäisen maailmansodan jälkeen suunnittelemaan Indian Gaten yhtenä useiden muiden muistomerkkien joukossa. Muistomerkki rakennettiin noin 82 000 ensimmäisessä maailmansodassa kuolleen Brittiläisen Intian joukkojen sotilaan muistoksi. Sen peruskiven muurasi Connaughtin herttua vuonna 1921. Muistomerkin valmistuttua sen vihki käyttöön 12. helmikuuta 1931 paroni Irwin, joka oli tuolloin Intian varakuningas. Lutyens ei suostunut ottamaan muistomerkkiin monensuuntaisia holvikaaria tai muita itämaisia aiheita ja tulosta on kuvattu paljolti Pariisin Riemukaaren kaltaiseksi. == Amar Jawan Jyoti == Kaaren alla sijaitsee Amar Jawan Jyoti, vuonna 1971 Intian–Pakistanin sodassa kuolleiden muistomerkki. Sen vihki käyttöön tuolloinen Intian pääministeri Indira Gandhi 26. tammikuuta 1972. Muistomerkin jalusta on punaista- ja mustaa graniittia. Jalustassa on pystyssä L1A1-itselataava kivääri piippu alaspäin ja sen perän päälle on asettu kypärä. Jalustan juurella on neljä tynnyrin muotoista uurnaa joista yhdessä palaa ikuinen tuli. == Kuvia == Tiedosto:India Gate from Rajpath.jpg|India Gate kauempaa Rajpathilta kuvattuna. Tiedosto:Amar Jawan Jyoti at India Gate.jpg|Amar Jawan Jyoti sijaitsee India Gaten kaaren alla. == Lähteet == == Aiheesta muualla == * * Luokka:Riemukaaret Luokka:Intian monumentit ja muistomerkit Luokka:New Delhi Luokka:Delhin rakennukset ja rakennelmat
Playback (laulu)

Playback-laulaja on laulaja, joka laulaa musiikkia elokuviin. Elokuvassa esiintyvät näyttelijät esittävät laulavansa kappaleet kuvissa, mutta ääniraidalla laulaa playback-laulaja. Playback-laulajia käytetään paljon etenkin Bollywood-elokuvissa, ja laulajat voivat olla yhtä ihailtuja kuin elokuvan näyttelijätkin. Kuuluisa intialainen playback-artisti Lata Mangeshkar on äänittänyt tuhansia lauluja. == Katso myös == * Jälkiäänitys * Lip sync == Lähteet == Luokka:Elokuvaan liittyvät käsitteet Luokka:Laulu Luokka:Englanninkieliset sanat ja sanonnat
Désirée (Ruotsin prinsessa)

Désirée Elisabeth Sibylla (s. 2. kesäkuuta 1938) on Ruotsin prinsessa ja kuningas Kaarle XVI Kustaan vanhempi sisar. Avioliittonsa kautta hän on paronitar Silfverschiöld. Hän jäi leskeksi vuonna 2017. Désirée syntyi ja kasvoi kolmen sisarensa kanssa Hagan linnassa, ja heitä kutsuttiin Hagan prinsessoiksi. Hän menetti varsinaisen kuninkaallisen asemansa mennessään naimisiin, mutta kuningas antoi hänelle arvonimen prinsessa Désirée, paronitar Silfverschiöld. Kun kruununperimysjärjestystä muutettiin 1980 niin, että naisistakin voi tulla hallitsijoita, lakimuutos koski vain Kaarle XVI Kustaan jälkeläisiä. == Lähteet == Luokka:Ruotsin prinsessat Luokka:Vuonna 1938 syntyneet Luokka:Elävät henkilöt
Yhdysvaltain alkuperäiskansat

Yhdysvaltain alkuperäiskansat (The American Indian and Alaska Native population) ovat alkuperäiskansoja Yhdysvaltojen manneralueella. Yhdysvaltojen väestönlaskennassa ei Havaijin alkuperäisasukkaita tai Tyynenmeren saarelaisia lasketa tähän ryhmään, vaan heillä on oma ryhmänsä. Tunnustetun alkuperäiskansan aseman oli vuonna 2022 saanut Yhdysvalloissa 574 kansaa. Nämä kansat ovat oikeutettuja saamaan valtion rahoitusta ja palveluja. Vuoden 2020 väestönlaskennassa 3,7 miljoonaa yhdysvaltalaista ilmoitti identifioituvansa Yhdysvaltain intiaaniksi tai Alaskan alkuperäisasukkaaksi. Lisäksi 5,9 miljoonaa ilmoitti olevansa sekä tätä ryhmää että myös jotain toista ryhmää. Ainakin osittain Yhdysvaltain alkuperäisasukkaisiin katsoo siis kuuluvansa yhteensä 9,7 miljoonaa yhdysvaltalaista eli 2,9 prosenttia maan koko väestöstä. Tämä merkitsee 87 prosentin kasvua kymmentä vuotta aikaisempaan lukemaan, joka oli 5,2 miljoonaa. Alkuperäisasukas–valkoinen-yhdistelmä kasvoi 1,4 miljoonasta 4 miljoonaan. Osavaltioittain suurimmat alkuperäisasukkaiden osuudet ovat Alaskassa (14,8 prosenttia), New Mexicossa (8,9 prosenttia) ja Etelä-Dakotassa (8,4 prosenttia). Alkuperäisasukkaat saavat Yhdysvalloissa nauttia muillekin vähemmistöille säädettyä positiivista erityiskohtelua urakkasopimuksissa liittovaltion kanssa. Koska ei-intiaanit ovat käyttäneet tätä oikeutta väärin tekeytymällä intiaaneiksi, nykyisin erityiskohtelua urakkasopimuksissa saavat vain virallisesti tunnustettujen intiaaniheimojen kirjoilla olevat jäsenet. Koska rotusyrjintä on korkeimman oikeuden ja joidenkin alempien tuomioistuimien tulkinnan mukaan Yhdysvaltain perustuslain vastaista, intiaanit ja alkuperäisasukkaat määritellään virallisissa yhteyksissä usein poliittisesti eli heimojäsenyyden kautta, minkä ansiosta heille voidaan suoda laillisesti etuoikeuksia. Eri yhteyksissä on kuitenkin käytössä erilaisia virallisia määritelmiä, joista joihinkin kuuluu myös verenperimä tai henkilön oman yhteisön käsitys henkilön etnisyydestä. Intiaanin määritelmät nojaavat muita Yhdysvaltain rotuvähemmistöjä enemmän muihin kriteereihin kuin henkilön omaan kokemukseen omasta identiteetistä. Yksinomaan intiaaneja koskevia erityisoikeuksia ovat esimerkiksi liittovaltion intiaanietuudet, etusija työllistämisessä, vapautus osavaltion määräysvallasta sekä mahdollisuus tuomita liittovaltion tai heimon eikä osavaltion tuomiovallan mukaan. Yhdysvaltain alkuperäiskansoilla on vaihtelevat pääsykriteerit uusille jäsenille. Useimmat tunnustetut kansat vaativat jonkin tietyn prosentin ”intiaaniverenperimää”. Vaaditun verenperimän alaraja on useimmilla kansoilla vähintään 1/16, eli yksi intiaani-isoisoisovanhempi. Geneettisen sukututkimuksen antamia etnisyystuloksia viralliset heimot eivät tiettävästi hyväksy jäsenyyshakemuksen perusteeksi. == Lähteet == == Aiheesta muualla == *
Näin koulutat lohikäärmeesi 3

Näin koulutat lohikäärmeesi 3 () on vuonna 2019 ensi-iltansa saanut Dean DeBloisin ohjaama ja käsikirjoittama 3D-tietokoneanimaatioelokuva. Se perustuu löyhästi Cressida Cowellin samannimiseen kirjasarjaan. Elokuva on jatko-osa vuoden 2014 elokuvalle Näin koulutat lohikäärmeesi 2. Se on viimeinen osa Näin koulutat lohikäärmeesi -elokuvasarjaa. == Rooleissa == === Suomenkieliset ääninäyttelijät === === Alkuperäiset ääninäyttelijät === == Lähteet == == Aiheesta muualla == *Elokuvan virallinen sivusto * Elokuvasarjan viralliset sivut * * Luokka:Vuoden 2019 yhdysvaltalaiset elokuvat Luokka:Yhdysvaltalaiset animaatioelokuvat Luokka:3D-elokuvat Luokka:DreamWorksin elokuvat Luokka:Yhdysvaltalaiset fantasiaseikkailuelokuvat Luokka:Yhdysvaltalaiset lastenelokuvat Luokka:Lastenkirjoihin perustuvat elokuvat Luokka:Universal Picturesin elokuvat Luokka:Elokuvat lohikäärmeistä
Sansibar (kaupunki)

Sansibar on satamakaupunki Tansanian Sansibarin saarella. Vuonna 2022 kaupungin väkiluku oli noin 710 000. Se on saaren pääasiallinen satama ja kaupallinen keskus. 1800-luvulla Omanin sulttaani teki siitä Sansibarin sulttaanikunnan pääkaupungin. Myöhemmin se menetti asemaansa mantereella sijaitseville Dar es Salaamin ja Mombasan satamille. Sansibar sijaitsee Sansibarin saariston pääsaaren länsirannalla. Sansibarin vanha kaupunginosa Kivikaupunki () on Unescon maailmanperintökohde. == Lähteet == Luokka:Tansanian kaupungit Luokka:Entiset pääkaupungit Luokka:Sansibar
Jalkapallon alle 20-vuotiaiden maailmanmestaruuskilpailut 2019

Jalkapallon alle 20-vuotiaiden maailmanmestaruuskilpailut 2019 olivat järjestyksessään 22. alle 20-vuotiaiden MM-kilpailut. Kilpailut järjestettiin Puolassa 23. toukokuuta – 15. kesäkuuta 2019. Mukana oli 24 joukkuetta ja ne jaettiin kuuteen alkulohkoon, joista pudotuspeleihin eteni yhteensä 16 joukkuetta. Loppuottelu pelattiin Łódźissa. Alkulohkojen voittajia olivat Senegal, Italia, Uruguay, Ukraina, Ranska ja Argentiina. Jatkoon pääsivät lohkokakkosina Kolumbia, Japani, Uusi-Seelanti, Yhdysvallat, Mali ja Etelä- Korea sekä parhaina lohkokolmosina Puola, Nigeria, Ecuador ja Panama. Alkulohkojen kolmosina putosivat jatkosta Portugali ja Norja sekä lohkojensa viimeisiksi sijoittuneina Tahiti, Meksiko, Honduras, Qatar, Saudi-Arabia ja Etelä-Afrikka. Loppuottelussa Ukraina voitti Etelä-Korean maalein 3–1, saavuttaen maan historian ensimmäisen MM-kultamitalin. Pronssia sai Ecuador, joka voitti Italian jatkoajalla. ==Alkulohkot== ===Lohko A=== ===Lohko B=== ===Lohko C=== ===Lohko D=== ===Lohko E=== ===Lohko F=== ===Kolmanneksi sijoittuneiden vertailu=== == Pudotuspelit == ===Turnauspuu=== ===Neljännesvälierät=== \---- \---- \---- \---- \---- \---- \---- ===Puolivälierät=== \---- \---- \---- ===Välierät=== \---- ===Pronssiottelu=== ===Loppuottelu=== == Lähteet == 20-vuotiaiden 2019 Alle 20-vuotiaiden maailmanmestaruuskilpailut 2019 Alle 20-vuotiaiden maailmanmestaruuskilpailut 2019 Luokka:Łódźin urheilu
Laika (koiratyyppi)

Laika () on monikäyttöinen venäläinen metsästyskoiratyyppi. Se on alkujaan venäläisten ammattimetsästäjien käytössä ollut koira, mutta on levinnyt esimerkiksi Suomeen. Siitä on jalostettu kolme rotua.Laika – ammattimetsästäjän työtoveri, Laikajärjestö, viitattu 2.5.2019 Alun perin metsästyslaikoja oli neljä, mukaan lukien karjalais-suomalainen laika, mutta se on sittemmin yhdistetty samaksi roduksi suomenpystykorvan kanssa. ==Viralliset rodut== * itäsiperianlaika * länsisiperianlaika * venäläis- eurooppalainen laika == Laikan käsitys laajemmin == Venäjällä tiettyjä rotuja, joita käytetään mm. veto- ja paimenkoirina, kutsutaan myös laikoiksi. Lisäksi Desmond Morris on luokitellut Venäjän eri alueiden laikat omiksi roduikseen. * baškirianlaikaMorris, Desmond. Dogs - The Ultimate Dictionary of Over 1000 Dog Breeds, s. 699. Trafalgar Square, 2008: North Pomfret, Vermont. * chootch laika * finno laikaMorris, Desmond. Dogs - The Ultimate Dictionary of Over 1000 Dog Breeds, s. 703. Trafalgar Square, 2008: North Pomfret, Vermont. * jakutianlaika (FCI) * koillissiperianlaika * korel laikaMorris, Desmond. Dogs - The Ultimate Dictionary of Over 1000 Dog Breeds, s. 705. Trafalgar Square, 2008: North Pomfret, Vermont. * lapinlaika * marinlaikaMorris, Desmond. Dogs - The Ultimate Dictionary of Over 1000 Dog Breeds, s. 701. Trafalgar Square, 2008: North Pomfret, Vermont. * nenetsinlaika (RKF) * ostjakkilaika (hantinlaika) * tunguusinlaikaMorris, Desmond. Dogs - The Ultimate Dictionary of Over 1000 Dog Breeds, s. 711. Trafalgar Square, 2008: North Pomfret, Vermont. (evenkinlaika) * vogulinlaika (mansinlaika) * zorian laika == Lähteet == Luokka:Venäläiset koirarodut Luokka:Metsästyskoirat Luokka:Pystykorvat
Jalkapallon Euroopan cupin kausi 1970–1971

Jalkapallon Euroopan cupin kausi 1970–1971 oli mestarijoukkueiden Euroopan cupin 16. kausi. Cupiin osallistui 33 joukkuetta, ja yhden karsintakierroksen jälkeen 32 joukkuetta aloittivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Wembley Stadiumilla, Lontoossa 2. kesäkuuta 1971. Alankomaalainen Ajax voitti loppuottelussa kreikkalaisen Panathinaikosin maalein 2–0. Kauden paras maalintekijä oli kymmenen maalia tehnyt Panathinaikosin Antonis Antoniadis, joka teki neljä maalia ensimmäisen kierroksen toisessa osaottelussa luxemburgilaista Jeunesse Eschia vastaan. == Välierät == === Ensimmäiset osaottelut === === Toiset osaottelut === Panathinaikos eteni loppuotteluun yhteismaalein 4–4 vierasmaalisäännön perusteella. Ajax eteni loppuotteluun yhteismaalein 3–1. == Loppuottelu == == Lähteet == Luokka:Vuoden 1970 jalkapallo Luokka:Vuoden 1971 jalkapallo Luokka:Jalkapallon Euroopan Cupin kaudet
Jalkapallon Euroopan cupin kausi 1971–1972

Jalkapallon Euroopan cupin kausi 1971–1972 oli mestarijoukkueiden Euroopan cupin 17. kausi. Cupiin osallistui 33 joukkuetta, ja yhden karsintakierroksen jälkeen 32 joukkuetta aloittivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Stadion Feijenoordilla, Rotterdamissa 31. toukokuuta 1972. Alankomaalainen Ajax voitti loppuottelussa italialaisen Internazionalen maalein 2–0. Kauden parhaat maalintekijät olivat viisi maalia tehneet Ajaxin Johan Cruijff, Újpestin Antal Dunai, Celticin Lou Macari ja Standard Liègen Sylvester Takač. == Välierät == === Ensimmäiset osaottelut === === Toiset osaottelut === Ajax eteni loppuotteluun yhteismaalein 1–0. Internazionale eteni loppuotteluun yhteismaalein 0–0 rangaistuspotkukilpailun tuloksena. == Loppuottelu == == Lähteet == Luokka:Vuoden 1971 jalkapallo Luokka:Vuoden 1972 jalkapallo Luokka:Jalkapallon Euroopan Cupin kaudet
Hova (Kemiö)

Hova on maarekisterikylä Kemiönsaaren kunnassa entisen Kemiön kunnan alueella. Kylä sijaitsee kunnan itäosassa Elmdalintien varrella Lamkullan ja Elmdalin kylien välissä. Varhaisin maininta Hovasta on vuodelta 1423. 1560-luvulla kylän muodosti yksi ainoa säteri, joka palautettiin verotuksen piiriin 1600-luvulla. Kylän kantatila on toiminut myös kruununratsutilana. Tila sijaitsee yhä isojaon aikaisella paikallaan ja lisäksi kylään on syntynyt kaksi muuta tilaa. Naapurikyliä pienemmän Hovan aluetta hallitsee pellot. Kyläalueen eteläosa on metsää. ==Lähteet== Luokka:Kemiön kylät
Gansikloviiri

Gansikloviiri (C9H13N5O4) on nukleosidianalogeihin kuuluva orgaaninen yhdiste. Yhdistettä käytetään lääketieteessä muun muassa sytomegalovirusinfektioiden hoitoon. ==Ominaisuudet ja käyttö== Huoneenlämpötilassa gansikloviiri on kiteistä ainetta, joka liukenee hieman veteen. Gansikloviirin antiviraaliset ominaisuudet johtuvat siitä, että se metaboloituu tymidiinikinaasientsyymin vaikutuksesta gansikloviiritrifosfaatiksi. Tämä on virusten DNA- polymeraasientsyymin inhibiittori ja virus ei kykene enää jakautumaan. Koska gansikloviirin biosaatavuus suun kautta annosteltuna on huono, se annetaan ruiskeena suoneen. Yhdistettä käytetään sytomegalovirusinfektioiden hoitamiseen potilailla, joiden immuunipuolustus on heikentynyt esimerkiksi HIV-infektion vuoksi, tai vakavien herpesvirusinfektioiden hoitamiseen. Gansikloviiristä on kehitetty suun kautta annosteltava aihiolääke valgansikloviiri.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Merkittävin gansikloviirin haittavaikutus on luuydintoksisuus, mikä voi johtaa luuydinsupressioon, verisolujen liian vähäiseen määrään ja anemiaan. Muita mahdollisia haittavaikutuksia ovat pääkipu, uneliaisuus, psykoottiset kohtaukset, huonovointisuus ja ihottuma. Gansikloviiri voi olla karsinogeenista ja mutageenista. ==Lähteet== Luokka:Viruslääkkeet
Lamkulla

Lamkulla on kylä Kemiönsaaren kunnassa Varsinais-Suomessa. Kylä sijaitsee Kemiön kunnanosan itäosassa. Lamkullan naapurikylät ovat Flugböle, Koustar, Hova ja Sjölax. Lamkullan kylämäkeä ympäröivät pellot. Kylän pohjoisrajana toimii itään Elmdalsvikeniin laskeva oja. Kyläalueen eteläosassa kohoaa korkea kallioalue Malmgårdarna. Vuoden 1566 maakirjan mukaan Lamkulla muodostui kahdesta tilasta. Tiloja oli kolme isojaon aikaan 1787. Kylässä toimi 1950- ja 1960-luvuilla salaojaputkitehdas Kimito Rörfabrik. ==Lähteet== Luokka:Kemiön kylät
Rakkaus ei sula sateessa

Rakkaus ei sula sateessa (The Goodbye Girl) on Neil Simonin käsikirjoittama ja Herbert Rossin ohjaama yhdysvaltalainen romanttinen draamakomedia vuodelta 1977. Sen naispääosaa esittää Simonin tuolloinen vaimo Marsha Mason. Miespääosan esittäjä Richard Dreyfuss sai roolistaan parhaan miespääosan Oscar-palkinnon ja myös Golden Globen. Elokuva tuotti Oscar-ehdokkuudet neljässä muussakin sarjassa (paras elokuva, naispääosa, naissivuosa ja alkuperäiskirjoitus) ja kolme muuta Golden Globe -palkintoa (paras musikaali- tai komediaelokuva, paras naispääosa ja paras käsikirjoitus). == Juoni == Paula McFadden (Mason) on työtön tanssija ja pikkuvanhan tytön Lucyn (Quinn Cummings) yksinhuoltajaäiti New Yorkissa. Hänen näyttelijänä toimiva miesystävänsä jättää hänet ja lähtee Italiaan näytelläkseen Bernardo Bertoluccin elokuvassa. Mies ei ole kertonut vuokranneensa Paulan ja Lucyn käyttämän asunnon eteenpäin Chicagosta tulevalle miesnäyttelijälle Elliotille (Dreyfuss). Paula ja Lucy joutuvat jakamaan kahden makuuhuoneen asunnon Elliotin kanssa ja yrittävät opetella sietämään häntä, vaikka mies kulkee alasti, soittaa kitaraa yöllä, meditoi suitsukkeineen aamuisin, tuo naisia huoneeseensa ja masentuu saatuaan surkeat arvostelut Shakespeare-roolistaan. Kun näytelmän esitykset lopetetaan pian yleisökadon vuoksi, työttömäksi jäävästä Elliotista tulee rakastettavan hyväntuulinen, ja Paula ja Elliot rakastuvat. Elliot saa roolin länsirannikon Seattlessa kuvattavasta elokuvasta, ja melkein jo näyttää siltä, että Paula menettää tämänkin näyttelijämiehen. == Näyttelijöitä == == Arvioita == Helsingin Sanomien Helena Ylänen kirjoitti ensi-ilta-arviossaan 1978 elokuvan olevan ajatuksiltaan ja kieleltään kankea, mutta silti monesti hauska ja ammattitaitoisesti tehty romanttinen hömpötys. Tv-esityksen alla 32 vuotta myöhemmin Iltalehden Jyrki Laelma luonnehti elokuvaa sen tunnettujen tekijöiden pienimuotoiseksi tuotannoksi, joka toimii Masonin ja Dreyfussin hahmojen välisten yhteenottojen varassa. == Lähteet == == Aiheesta muualla == * Luokka:Yhdysvaltalaiset romanttiset draamakomediaelokuvat Luokka:Herbert Rossin ohjaamat elokuvat Luokka:Vuoden 1977 yhdysvaltalaiset elokuvat Luokka:Metro-Goldwyn-Mayerin elokuvat
Portugalin ralli 2019

Portugalin ralli 2019 (virallisesti 53. Vodafone Rally de Portugal 2019) oli Rallin MM-sarjan kauden 2019 seitsemäs osakilpailu, joka ajettiin 30. toukokuuta.–2. kesäkuuta. == Tapahtumia == Kilpailun voitti Ott Tänak, joka voitti toisen kilpailun peräjälkeen. Tänak nousi kärkeen perjantaiaamuna ja säilytti johtoaseman loppuun, mutta uhrasi pisteet Power Stage -erikoiskokeelta jotta ei joutuisi lähtemään ensimmäisenä seuraavassa Italian kilpailussa. Kris Meeke nousi toiseksi 2,4 sekunnin päähän Tänakista, mutta pyörähti ulos puunkantoon ja rikkoi autonsa jousituksen viimeisellä erikoiskokeella. Myös Esapekka Lappi keskeytti viimeisenä päivänä. Gus Greensmithin auton jousitus hajosi hypyssä viimeisenä päivänä. Myös Sébastien Loeb keskeytti. WRC2 Pro -sarjassa ajava Kalle Rovanperä ajoi uransa parhaaseen tulokseen kuudenneksi. == Tulokset == Sija Kuljettaja Kartanlukija Auto Aika Ero Pisteet 1\. Ott Tänak Martin Järveoja Toyota Yaris WRC 3:20.22,8 25+3 2\. Thierry Neuville Nicolas Gilsoul Hyundai i20 Coupe WRC 3:20.38,7 +15,9 18+4 3\. Sébastien Ogier Julien Ingrassia Citroën C3 WRC 3:21.19,9 +57,1 15+5 4\. Teemu Suninen Marko Salminen Ford Fiesta WRC 3:23.04,3 +2.41,5 12+2 5\. Elfyn Evans Scott Martin Ford Fiesta WRC 3:27.31,1 +7.08,3 10 6\. Kalle Rovanperä Jonne Halttunen Škoda Fabia R5 Evo 3:30.57,0 +10.34,2 8 7\. Jari- Matti Latvala Miikka Anttila Toyota Yaris WRC 3:31.51,0 +11.28,2 6 8\. Jan Kopecký Pavel Dresler Škoda Fabia R5 Evo 3:32.04,7 +11.41,9 4 9\. Pierre-Louis Loubet Vincent Landais Škoda Fabia R5 3:33.09,1 +12.46,3 2 10\. Emil Bergkvist Patrik Barth Ford Fiesta R5 3:34.51,2 +14.28,4 1 Lähde:2019 Rally Portugal Lähde:2019 Rally Portugal Lähde:2019 Rally Portugal Lähde:2019 Rally Portugal Lähde:2019 Rally Portugal Lähde:2019 Rally Portugal Lähde:2019 Rally Portugal == Muuta == * Pierre-Louis Loubetin uran ensimmäiset pisteet. * Emil Bergkvistin uran ensimmäinen piste. == Lähteet == Luokka:MM-rallikausi 2019 Luokka:Portugalin ralli
FK Radnik Bijeljina

Fudbalski klub Radnik Bijeljina () on jalkapalloseura Bijeljinan kaupungista, Bosnia ja Hertsegovina koillisosassa Serbitasavallan alueella. Kaudella 2018–19 Radnik Bijeljina pelasi Bosnia ja Hertsegovinan Valioliigassa, joka on maan korkein sarjataso. Seura on voittanut Bosnia ja Hertsegovinan Cupin kaudella 2015–16. ==Lähteet== Luokka:Bosniahertsegovinalaiset jalkapalloseurat Luokka:Serbitasavalta